Fotograafia algab valgusest. Olenemata kaamera mudelist, objektiivi pikkusest ega ka filmi või digisensori tundlikkusest teeb pildi eelkõige ikkagi valgus. Kui pole valgust, ei saa ka pilti. Kottpimedas keldris võib katikut päevade kaupa lahti hoida lootuses, et ehk kuskilt seinapraost immitseb piisavalt valgust sisse, mida kaamera võiks pika aja jooksul akumuleerida ning pildiks vormistada. Võib olla kuhugi nurka jääbki mõni pisike heledam laiguke.